ፕሬዚዳንት ፍራንክ ቫልተር ሽታይንማየር እንኳን ደህና መጡ !
የጀርመን ፕሬዚዳንት ፍራንክ ቫልተር ሽታይንማየር በዛሬው ዕለት አዲስ አበባ ይገባሉ። በኢትዮጵያ የአራት ቀናት ጉብኝት እንደሚያደርጉ የሚጠበቅ ሲሆን፤ ከጠቅላይ ሚኒስትር ዶክተር ዐቢይ አህመድ እና ከፕሬዚዳንት ሳህለወርቅ ዘውዴ ጋር ተገናኝተው ይመክራሉ።
ፕሬዚዳንት ሽታይንማየር በጀርመን ድምጽ የአማርኛው ክፍል ስለ ኢትዮጵያ ነባራዊ የፖለቲካ ሁኔታ ተጠይቀው እንደገለጹት፤ ባለፉት ጥቂት ዓመታት ውስጥ ኢትዮጵያውያን በአዲሶቹ መሪዎች አማካይነት ወደ አዲስ ሥርዓት በሚያሸጋግር አስደናቂ ለውጥ እና ተሐድሶ ላይ ናቸው። ፕሬዚዳንት ሳህለ ወርቅ ዘውዴና ጠቅላይ ሚኒስትር አብይ አሕመድ ሀገሪቱን እንድጎበኝ ሲጠይቁኝ ግብዣውን ሳላመነታ የተቀበልኩትም ለዚህ ነው ብለዋል።
‹‹የተጀመረውን መንገድ ለማገዝ ዝግጁ ነን›› ሲሉ የመንግስታቸውን አቋም አንጸባርቀዋል። ኢትዮጵያውያን በጀመሩት መንገድ እንዲቀጥሉም እናበረታታለን ሲሉም ድጋፋቸውን ሰጥተዋል።አዲስ ዘመን ጥር 19/2011ጌትነት ተስፋማርያም